

VLADA REPUBLIKE HRVATSKE

Zagreb, 30. prosinca 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o dopuni Odluke o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 7.a Zakona o izvršavanju Državnog proračuna Republike Hrvatske za 2021. godinu („Narodne novine“, br. 135/20.., 69/21. i 122/21), Vlada Republike Hrvatske je na sjednici održanoj \_\_\_\_\_\_\_\_2021. donijela

**O D L U K U**

**o dopuni Odluke o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja**

**I.**

U Odluci o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja („Narodne novine“, broj 101/21) u točki III. iza stavka 4. dodaje se stavak 5. koji glasi:

„Iznimno od stavka 4. ove točke ukoliko zdravstvena ustanova nema dospjelih obveza prema dobavljačima lijekova, potrošnog i ugradbenog medicinskog materijala sredstva se mogu iskoristiti i za podmirenje ostalih dospjelih obveza s konta skupine 322.“.

**II.**

Ova Odluka stupa na snagu danom donošenja, a objavit će se u Narodnim novinama.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

U cilju rješavanja problematike zdravstvenih ustanova kojima su refundirana sredstva po pravomoćnim sudskim odlukama sukladno Odluci Vlade Republike Hrvatske o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja („Narodne novine broj 101/2021), a koje nemaju dospjele obveze za lijekove, potrošni i ugradbeni medicinski materijal. Navedena sredstva iznimno, zdravstvene ustanove mogu iskoristiti i za podmirenje ostalih dospjelih obveza s konta skupine 322.